CELEX: 62018CN0450
Language: et
Date: 2018-07-09 00:00:00
Title: Kohtuasi C-450/18: Eelotsusetaotlus, mille on esitanud Juzgado de lo Social de Gerona (Hispaania) 9. juulil 2018 – WA versus Instituto Nacional de la Seguridad Social

5.11.2018   
            
            
               ET
            
            
               Euroopa Liidu Teataja
            
            
               C 399/18
            
         
      Eelotsusetaotlus, mille on esitanud Juzgado de lo Social de Gerona (Hispaania) 9. juulil 2018 – WA versus Instituto Nacional de la Seguridad Social
      (Kohtuasi C-450/18)
      (2018/C 399/26)
      Kohtumenetluse keel: hispaania
      
         Eelotsusetaotluse esitanud kohus
      
      Juzgado de lo Social de Gerona
      
         Põhikohtuasja pooled
      
      
         Kaebaja: WA
      
         Vastustaja: Instituto Nacional de la Seguridad Social
      
         Eelotsuse küsimus
      
      Kas Euroopa Liidu toimimise lepingu artiklis 157 ja nõukogu 9. veebruari 1976. aasta direktiivis 76/207/EMÜ ja direktiivis 2002/73, millega seda direktiivi muudetakse (1), mis on uuesti sõnastatud 5. juuli 2006. aasta direktiiviga 2006/54/EÜ (2) meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega, tunnustatud võrdse kohtlemise põhimõtet, mis keelab igasuguse soolise diskrimineerimise, rikub niisugune liikmesriigi seadus (konkreetselt üldise sotsiaalkindlustusseaduse artikli 60 lõige 1), mis annab õiguse saada pensionilisa demograafilise panuse eest sotsiaalkindlustusse naistele, kes on bioloogiliste või lapsendatud laste vanemad ja mis tahes skeemi alusel sotsiaalkindlustussüsteemi sissemaksetel põhineva vanadus-, toitjakaotus- või püsiva invaliidsuse pensioni saajad, kuid ei anna seevastu seda õigust samas olukorras meestele?
      
         (1)  Euroopa Parlamendi ja nõukogu 23. septembri 2002. aasta direktiiv 2002/73/EÜ, millega muudetakse nõukogu direktiivi 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega (EÜT 2002, L 269, lk 15; ELT eriväljaanne 05/04, lk 255).
      
         (2)  Euroopa Parlamendi ja nõukogu 5. juuli 2006. aasta direktiiv 2006/54/EÜ meeste ja naiste võrdsete võimaluste ja võrdse kohtlemise põhimõtte rakendamise kohta tööhõive ja elukutse küsimustes (ELT 2006, L 204, lk 23).